#### ՆԱԽԱԳԻԾ

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**ՈՐՈՇՈՒՄ**

**....2017 թվականի N .....Ն**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ 2017 ԹՎԱԿԱՆԻ ՊԵՏԱԿԱՆ ԲՅՈՒՋԵՈՒՄ**

ԵՎ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2016 ԹՎԱԿԱՆԻ ԴԵԿՏԵՄԲԵՐԻ 29-Ի N 1313-Ն ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

------------------------------------------------------------------------------------------------------------------

«Հայաստանի Հանրապետության 2017 թվականի պետական բյուջեի մասին» Հայաստանի Հանրապետության օրենքի 9-րդ հոդվածի 15-րդ կետի, 11-րդ հոդվածի 6-րդ և 16-րդ կետերին համապատասխան` Հայաստանի Հանրապետության կառավարությունը
ո ր ո շ ու մ է.

1. «Հայաստանի Հանրապետության 2017 թվականի պետական բյուջեի մասին» Հա­յաստանի Հանրապետության օրենքում և Հայաստանի Հանրապետության կառավա­րության 2016 թվականի դեկտեմբերի 29-ի «Հայաստանի Հանրապետության 2017 թվա­կանի պետական բյուջեի կատարումն ապահովող միջոցառումների մասին» N 1313-Ն որոշման մեջ կատարել փոփոխություններ` համաձայն NN 1, 2, 3, 4, 5, 6 և 7 հավելվածների:
2. Հայաստանի Հանրապետության կառավա­րության 2016 թվականի դեկտեմբերի 29-ի «Հայաստանի Հանրապետության 2017 թվա­կանի պետական բյուջեի կատարումն ապահովող միջոցառումների մասին» N 1313-Ն որոշման 29-րդ կետում <<(եթե Հայաստանի Հանրապետության կառավարության կողմից այլ բան նախատեսված չէ)>> բառերից հետո ավելացնել <<՝ բացառությամբ Ռուսաստանի Դաշնության կողմից տրամադրված պետական արտահանման վարկի հաշվին ռուսական արտադրության ռազմական նշանակության արտադրանքի մատակարարումների ֆինանսավորում ծրագրի>> բառերը:

3. Սույն որոշումն ուժի մեջ է մտնում պաշտոնական հրապարակմանը հաջորդող օրվանից:

**ՏԵՂԵԿԱՆՔ**

«Հայաստանի Հանրապետության 2017 թվականի պետական բյուջեում և Հայաստանի Հանրապետության կառավարության 2016 թվականի դեկտեմբերի 29-ի N 1313-Ն որոշման մեջ փոփոխություններ կատարելու մասին>> ՀՀ կառավարության որոշման նախագծի վերաբերյալ

|  |
| --- |
| **Իրավական ակտի հիմնավորումը** |
|  |
|  Որոշման նախագծի ընդունումը պայմանավորված է ՀՀ փոխվարչապետի մոտ ԾԻԳ-երի կողմից իրականացվող արտաքին ֆինանսավորմամբ նպատակային վարկային ծրագրերի 2017թ. կանխատեսումների քննարկման արդյունքներով՝ ծրագրերի տարեկան ծախսերի չափաքանակների վերանայման անհրաժեշտությամբ:Ցուցանիշների նախատեսման համար հիմք է ընդունվել քննարկման արդյունքները և այդ կապակցությամբ ԾԻԳ-երի կողմից ներկայացված տեղեկատվությունը: |
| Ընթացիկ իրավիճակը և խնդիրները |
| ԾԻԳ-երի կողմից իրականացվող արտաքին ֆինանսավորմամբ նպատակային վարկային ծրագրերի 2017թ. ցուցանիշները ծրագրավորված էին դեռևս 2016 թվականին՝ հաշվի առնելով ինչպես նախորդող, այնպես էլ տվյալ պահի դրությամբ հաջորդող տարիների հարկաբյուջետային ցուցանիշների դինամիկան, պետական բյուջեի դեֆիցիտի և արտաքին պետական պարտքի սահմանափակումները:Հաշվի առնելով ՀՀ 2017թ. պետական բյուջեի եկամուտների հավաքագրման դինամիկան, դրա գծով սպասվող դրական ազդակներն ու զարգացումները, իրականացվող հարկաբյուջետային քաղաքականության խթանող բնույթը, ինչպես նաև ենթակառուցվածքային ծրագրերի գծով ստանձնված պարտավորությունների առկայությունը, տնտեսության տարբեր ոլորտներում իրականացվող նպատակային ծրագրերի ծախսերի (հիմնականում կապիտալ բնույթի) ավելացման համար Նախագծով արտաքին ֆինանսավորմամբ իրականացվող նպատակային վարկային ծրագրերի 2017թ. ծախսային ցուցանիշներն ավելացվում են 57.11 մլրդ դրամով, այդ թվում՝ 47.28 մլրդ դրամ վարկային միջոցներ և 9.83 մլրդ դրամ ՀՀ կառավարության համաֆինանսավորում՝ ընդհանուր ծախսային ցուցանիշին համապատասխան ավելացնելով նաև պետական բյուջեի եկամտային ցուցանիշները:Արդյունքում, ՀՀ 2017թ. պետական բյուջեի դեֆիցիտի ծրագրային մակարդակը մնում է անփոփոխ: |
| **Կարգավորման նպատակը և բնույթը** |
| Հայաստանի Հանրապետության 2017 թվականի պետական բյուջում և ՀՀ կառավարության 2016 թվականի դեկտեմբերի 29-ի N 1313-Ն որոշման մեջ փոփոխություններ կատարելով հնարավորություններ կստեղծվեն արտաքին ֆինանսավորմամբ նպատակային վարկային ծրագրերի բնականոն իրականացման/ընթացքի ապահովման համար (այդ թվում՝ ստանձնած պարտավորությունների ժամանակին և ամբողջ ծավալով կատարման համար)՝ նպաստելով ծրագրերի գծով կանխատեսվող կատարողականների ապահովմանը: Ըստ ընդունված կարգի վարկային ծրագրերի գծով համապատասխան ցուցանիշները ՀՀ 2017թ. պետական բյուջեում ներառելու նպատակով Նախագծով առաջարկվում է փոփոխություններ կատարել 2017 թվականի պետական բյուջեի և ՀՀ կառավարության 2016 թվականի դեկտեմբերի 29-ի N 1313-Ն որոշման ցուցանիշներում:Ինչ վերաբերում է Ռուսաստանի Դաշնության կողմից տրամադրված պետական արտահանման վարկի հաշվին ռուսական արտադրության ռազմական նշանակության արտադրանքի մատակարարումների ֆինանսավորում ծրագրի գծով ցուցանիշների փոփոխությանը (ավելացմանը), ապա Նախագծի 2-րդ կետով տվյալ ծրագրի մասով կատարվում է բացառություն՝ չկիրառելով ՀՀ կառավարության 2016 թվականի դեկտեմբերի 29-ի N 1313-Ն որոշման 29-րդ կետով նախատեսված սահմանափակումը: |
| **Նախագծի մշակման գործընթացում ներգրավված ինստիտուտները և անձիք**  |
| ՀՀ ֆինանսների նախարարություն |
| Ակնկալվող արդյունքը |
| Ծրագրերով նախատեսված միջոցառումների իրականացում: |